 Ekliziastis 2  Mụ onwe m kwuru nobi m, sị: Bịa, ka m jiri ịṅụrị ọṅụ nwalee gị. Hụkwa ihe ọma. Ma, lee! nke ahụ kwa bụ ihe efu.Asịrị m ọchị: Ara ọgbụgba! sịkwa aṅụrị: Gịnị ka ihe a na-eme?Eji m obi m mee nnyocha site niji mmanya mee onwe m obi ụtọ, mgbe m ji amamihe na-eduzi obi m, ọbụna izuzu nzuzu ruo mgbe m hụrụ uru ụmụ mmadụ ritere nihe ha ji ụbọchị ndụ ha mee nokpuru eluigwe.Arụrụ m ọtụtụ ọrụ ka ukwuu. Ewuuru m onwe m ọtụtụ ụlọ; akọọrọ m onwe m ọtụtụ ubi vaịn.Akọọrọ m onwe m ọtụtụ ubi, rụọkwa ogige ọma dị iche iche, akụkwara m ụdị osisi niile na-amị mkpụrụ nime ha.Arụụrụ m onwe m ọdọ mmiri dị iche iche, ka ha na-ede oké ọhịa nke na-epu osisi dị iche iche mmiri.Enwetara m ndị ikom na-eje ozi na ndị inyom na-eje ozi, enwekwara m ndị na-eje ozi a mụrụ nụlọ m. Enwekwara m anụ ụlọ, ehi na ìgwè ewu na atụrụ dị ukwuu, karịa ndị niile dịrị ndụ na Jeruselem tupu mụ onwe m.Akpakọbaara m onwe m ọlaọcha na ọlaedo, kpakọbakwa ihe onwunwe e ji amata ndị eze na ógbè dị iche iche a na-achị achị. Enwetara m ndị ikom na-abụ abụ na ndị inyom na-abụ abụ nakwa ihe na-enye ụmụ mmadụ obi ụtọ dị ukwuu, ya bụ, nwaanyị, ọbụna ụmụ nwaanyị.Aghọrọ m onye ukwu, baakwa ọgaranya karịa onye ọ bụla dịrị ndụ na Jeruselem tupu mụ onwe m. M ka nwekwara amamihe m.Ọ dịghịkwa ihe ọ bụla anya m chọrọ nke m na-enyeghị ya. Ọ dịghị ụdị aṅụrị ọ bụla m gbochiri obi m inwe, nihi na obi m ṅụrịrị ọṅụ nihi ịrụsi ọrụ ike m niile, nke a bụkwa ihe m ketara nịrụsi ọrụ ike m niile.Mụ onwe m tụgharịrị lee ọrụ niile aka m rụrụ, leekwa ọrụ m gbalịsiri ike rụọ, ma, lee! ihe niile bụ ihe efu, bụrụkwa ịchụso ifufe, ọ dịghịkwa ihe ọ bụla bara uru nokpuru anyanwụ.Mụ onwe m tụgharịkwara ka m hụ amamihe na nzuzu na iberiibe; nihi na ọ bụ gịnị ka mmadụ nke ga-anọchi eze ga-emeli? Ọ bụ ihe ndị mmadụ merela eme.Mụ onwe m wee hụ na amamihe bara uru karịa iberiibe, dị nnọọ ka ìhè bara uru karịa ọchịchịrị.Anya onye ọ bụla nke maara ihe na-adị ya nisi; ma onye nzuzu na-ejegharị noké ọchịchịrị. Amatawo m, ọbụna mụ onwe m, na ọ bụ otu ihe ndabara na-adabara ha niile.Mụ onwe m kwukwara nobi m, sị: Ụdị ihe na-adabara onye nzuzu ga-adabara m, ee, mụ onwe m. Gịnịzi mere m ji bụrụ onye maara ihe gabiga ókè noge ahụ? M wee kwuo nobi m, sị: Nke a kwa bụ ihe efu.Nihi na a gaghị echeta onye maara ihe, dịkwa ka a na-agaghị echeta onye nzuzu ruo mgbe ebighị ebi. Noge na-adịghị anya, a na-echefu mmadụ niile; oleekwa otú onye maara ihe ga-esi anwụ? Ọ ga-anwụ dị nnọọ ka onye nzuzu.Akpọkwara m ndụ asị, nihi na ọrụ a rụworo nokpuru anyanwụ bụ ọrụ ahụhụ dị ka m si ele ihe anya, nihi na ihe niile bụ ihe efu, bụrụkwa ịchụso ifufe.Mụ onwe m kpọkwara ọrụ niile m nọ na-arụsi ike nokpuru anyanwụ asị, nke bụ ihe m ga-ahapụrụ onye ga-anọchi m.Ònye makwanụ ma ọ ga-abụ onye maara ihe ka ọ ga-abụ onye nzuzu? Nagbanyeghị nke ahụ, ọ bụ ya ga-eweghara ihe niile si nọrụ m rụsiri ike bụ nke m ji gosi na m nwere amamihe nokpuru anyanwụ. Nke a kwa bụ ihe efu.Mụ onwe m tụgharịrị wee daa mbà nobi nihi ọrụ niile m gbalịsiri ike rụọ nokpuru anyanwụ.Nihi na e nwere onye ji amamihe na ihe ọmụma na nkà rụsie ọrụ ike, ma, ọ bụ onye na-arụsighị ọrụ ike na ya ka a ga-enye ihe onye ahụ nwere. Nke a kwa bụ ihe efu, bụrụkwa oké ọdachi.Gịnị ka mmadụ na-enweta nọrụ niile ọ na-arụsi ike nakwa nihe obi ya na-achọsi ike, bụ ihe mere o ji na-arụsi ọrụ ike nokpuru anyanwụ?Nihi na ọrụ ọ rụrụ nụbọchị ndụ ya niile wetaara ya ihe mgbu na mkpasu iwe, nabalị kwa, obi anaghị ezu ya ike. Nke a kwa bụ naanị ihe efu.Ọ dịghị ihe dịịrị mmadụ mma karịa iri ihe na ịṅụ ihe ọṅụṅụ, meekwa ka mkpụrụ obi ya hụ ihe ọma nihi ịrụsi ọrụ ike ya. Mụ onwe m ahụwo nke a, na o si naka ezi Chineke.Nihi na ònye na-eri ihe, na-aṅụkwa ihe ọṅụṅụ karịa m?Nihi na o nyewo onye bụ ezi mmadụ nihu ya amamihe na ihe ọmụma na aṅụrị, ma o nyewo onye mmehie ọrụ ịchịkọta ihe na ikpokọta ihe naanị ka o bunye ha onye bụ ezi mmadụ nihu ezi Chineke. Nke a kwa bụ ihe efu, bụrụkwa ịchụso ifufe. 